rlitschk/wikidir huggingface dataset:
De Halamarð isch e germanische Gott gsii, wo i de Römerzitt i de Provinz Nidergermanie vereert woren isch. E römerzittlichi Inschrift usem 1. Joorhundert isch em MARTI HALAMARÐ gwidmet. De vermuetli germanischi Name chönnt »Manetöter« bidüüte, e gaigneti Bizaichnig för en Chrieggott. Ahand vo de Interpretatio Romana chan er as e früeni Form vom Ziu aglueget werde. CIL XIII, 8707 Siegfrid Gutenbrunner: Die germanischen Götternamen der antiken Inschriften, Halle (1936). Rudolf Simek: Lexikon der germanischen Mythologie. Stuttgart (3. Aufl.) 2006. ISBN 978-3-520-36803-4. Thingsus Ziu
Dr Ice-T (* 16. Februar 1958 z Newark/New Jersey USA als Tracy Marrow) isch e bekannte Rapper und Schauspiler. Är bezaichnet sich sälber als "inventor of crime rhyme", und si wichtigi Rolle als Pionier vom Gangster Rap isch unbeschtritte. Sit sim zwaite Album "Power" (1988) hed är immer wider au bolitischi Täggscht gschribe. Är hed scho frie au als Schauspiler gschafft (zersch als Rapper in de Film "Breakin'" und "Breakin' 2 - Electric Boogaloo"); schliesslig hed er in "New Jack City" vom Mario Van Peebles e Hauptrolle übernoo. Wyteri Rolle in Film vom Abel Ferrara und andere hed zwor nid zum groosse Erfolg als Kino-Schauspieler gfiert; derfür hed er sich au als TV-Schauspieler könne etabliere, unter anderem in "Players" und "Law and Order". Är hed au e Heavy Metal-Band namens Body Count; ir Lied "Cop Killer" hed zum Skandaal gfiert und dr Ice T hed si Blattevertraag bi Warner Brothers verlore. Dr Ice T isch au Mitglid vo de Gruppe Analog Brothers und SMG. Sy Posse oder Crew haisst Rhyme Syndicate. Vili ehemologi Mitglider vom Syndicate sin hüt bekannti Rapper, unter anderem d Nikki D und dr Everlast. Rhyme Pays (1987) Power (1988) The Iceberg/Freedom of speech...just watch what you
De Sucellus isch en Gott vo de Kelte gsii, wo vor alem im östliche Gallie vereert woren isch, bsundrigs im Piet vo de Rhône und de Saône. Wel er mit eme Schlegel dargstellt werd, werd er au »Hammergott« gnennt. De Name isch Gallisch und bidütet »Guete Schläger«. Sini Partneri isch d Nantosvelta. Inere helvetische Inschrift trait er de Biiname Ipadcus. Vom Sucellus sind öppe zee Inschrifte bikannt und guet zwoohundert bildlichi Darstelige, mengisch zäme mit de Nantosvelta. De bärtig Gott trait en chnüülange Chittel und het i sinere Linke e Schlegel miteme lange Stiil und i de Rechte maist e Topf, mengisch au e Füllhorn, e Sichle oder e Schwert. Beglaitet werd er hüüfig vomene Hund oder enere Chraaje. En Altoor us Saarburg mit de typische Darstelig vom Götterpaar trait d Inschrift DEO SVCELLO NANTOSVELTE. Im Gegesatz zu de maiste gallische Gotthaite, isch d Interpretatio Romana vom Sucellus nöd bikannt. D Forschig vergliicht en weg sinene Attribut mitem römische Underweltgott Dis Pater oder mitem Waldgott Silvanus, wo in Gallie ebefalls miteme Schlegel dargstellt werde cha. Weniger woorschiinli isch er mitem »Donnergott« Iuppiter zämezstele. CIL XIII, 5057 CIL XIII, 4542 Bernhard Maier: Lexikon der keltischen Religion und Kultur. Kröner, Stuttgart 1994,
D Nantosvelta isch e keltischi Göttin gsii, wo zäme mitem Sucellus vereert woren isch. I bildliche Darstelige erschiint d Nantosvelta guet e Dutzed mol zäme mitem Sucellus. Si trait e lange Rock und het i de Lingge e lange Stab, wo obe druf e Hüsli isch, i de Rechte het si hüüfig e Füllhorn. Beglaitet werd si mengisch vomene Rapp. En Altoor us em lothringische Sarrebourg mit de typische Darstelig vom Götterpaar trait d Inschrift DEO SVCELLO NANTOSVELTE. Well d Nantosvelta e Staab miteme Hüsli obedruf trait, isch si velicht d Göttin vom hüsliche Herd. Aber s chönnt au e Graburne i Huusform sii und s Füllhorn und de Raab wiiset uf en chthonische Charakter vo de Göttin hii. Do au ere Partner, de Sucellos, chthonischi Züüg trait, dörft da Paar eener zu de Underweltgötter grechnet werde, wo Lebe und Riichtum gend aber au wider nend. De de erst Tail vom Name isch s gallische Wort nanto »Tal«. De zwait Tail isch umstritte, vorgschlage sind »Sunewärmital« oder »Talbluememacheri«. CIL XIII, 4542 Garrett S. Olmsted: The gods of the Celts and the Indo-Europeans; Innsbruck 1994. ISBN 3-85124-173-8 Bernhard Maier: Lexikon der keltischen Religion und Kultur. Kröner, Stuttgart 1994, ISBN 3-520-46601-5 S.
47.7683333333337.5555555555556235Koordinate: 47° 46′ 6″ N, 7° 33′ 20″ O Steinestadt isch e sitem 1. Jänner 1975 politisch zue dr Stadt Neiburg am Rhi ghörigs Dorf mit fascht 1400 Iwohner im bade-württebergische Landchreis Brisgau-Hochschwarzwald. Steinestadt ghört ursprünglich zum hochalemannische Dialektgebiet. Steinestadt lit nooch am Rhi, zwische dr Kernstadt vu Neiburg im Norde un Schlienge im Südoschte. Bi Steinestadt zwigt die französisch Autobahn A36/E54 uf Burgund vu dr dische A5/E35 ab Steinstadt het öschtlich vu sinem Bann e chleini Exklave im Räbberg vu dr Vorbergzone entlang vu dr B3. Steinestadt het wie Grisse e eigeni Ortsverwaltig mit Ortsvorsteher Im Süde vu Steinstadt lit, ei Kilometer weschtlich vum Schliengemer Bahnhof, s'Neiburger Thermalbad. d'Chilche z'Steinestadt Internetuftritt vu dr Stadt Neuenburg
De Maponos isch e keltische Gott gsii, wo vor alem z Britannie vereert woren isch. Sin Name isch p-Keltisch und bidütet »Soo, Bueb« (air. mac; kymr. mab). Us Nordengland sind sechs Inschrifte bikannt, wo de Maponos nenet und zum Tail en mitem römische Apollo gliichsetzet. Er werd au ganz wie de Apollo as blutte Maa mitere Laiere dargstellt. Uf de Blaitafle vom Quellhailigtum bi Chamalières im Piet vo de Arverner werd de MAPON ARVERIIATIN um Schutz gege Zauber bette. Debii handlet s sich um aini vo de längste Inschrifte uf Gallisch. As de Mapono mit Quele z tue het, zaigt au e Charte usem Joor 1090, wo i de Nöchi vo Lyon e Mapono Fonto »Maponquelle« nennt. De Geograf vo Ravenna nennt zudem im nördliche England en locus Maponi »s Mapone Ort«. De Göttername chunnt bi de Gallier au as Manename vor. De Maponos lebt vermuetli im kymrische Gott Mabon fab Modron »Soo vo de Grosse Muetter« fort. Unsicherer isch sini Verbindug zum irische Oengus Mac ind Óc »Oengus, de jungi Bueb«. RIB 583, RIB 1120, RIB 1121, RIB 1122, RIB 2063, AE 1975, 568 AE 2002, 983 Garrett S. Olmsted: The gods of the Celts and the Indo-Europeans; Innsbruck
D Brigantia isch d Hoptgöttin vo de Brigantier im nördliche Britannie gsii. A de Brigantia sind sibe Inschrifte im Piet vo de Briganter gstiftet wore. Zwoo setzed si mit de römische Siiggöttin Victoria gliich. Si werd denn au wie die mit zwee Flügel dargstellt, isch aber wie di römischi Minerva mit Helm, Schild und Speer biwaffnet. E witteri Inschrift nennt si zäme mitem Iuppiter Dolichenus und setzt si mit de Caelestis gliich und en anderi nennt si Dea Nympha Brigantia, wa uf e Quellgöttin schlüsse loot. De irisch Gott Dagda het drai Töchtere, wo all Brigit (<*Briganti) haisset, di erst isch d Schutzherri vo de Dichter, die ander vo de Ärzt und di dritt vo de Schmiid, passt aso recht guet zu de römische Minerva. Witerlebe tuet si i de irische Hailige St. Brigit. Im ehemoolige keltische Sprochpiet gits vill Ortsnäme mit de Silbe »brig-« (z. B. Brig im Wallis, Briançon z Frankriich, Brigetio z Ungarn). Si hend all nünt mit de Göttin z tue, do die Silbe »höch« bidütet. Au de Name vo Bregez am Bodesee bidütet nünt anders as »Höchi, Hochglege«, wie au de Name vo de Göttin »Höchi, Erhabeni« maint. As de antiki Stamm vo de Brigantier
D Luana (au bekannt als Chéjah, bürgerlige Name: Stephanie Cea) isch e Basler Rapperin und Sängerin. Si isch aini vo de erschte Rapperinne us dr Schwiiz. D Luana rappt und singt normalerwys uf Änglisch, en Usnaam sin iri Stück uf em Wake Up Sämpler (en Anti-Droge-Projäkt), wo als Initiantekonzärt vom JKF gsi isch. Iren erschte Ufdritt hed si uf em erschte Fresh Stuff-Sampler gha, da isch dr erschti Schwytzer HipHop-Sampler gsi. Si hed unter anderem mit em Mad Professor zämegschafft und isch e Mitglid vo der Zulu Nation. Noch irem Langspil-Début hed si dr Name Chéjah aagnoo und e 2-Track Single usebrocht: I Had A Dream/G.O.D. (2000), R&B mit Rap und religiöser Usrichtig. Ihri letschte Ufnahme sin uf Ihrem Album Freedom und die kame uf i-groove.com finde sowie au uf Spotify. Im Novämber 2019 kunnt e Vinyl-Single use mit 2 Rap-Funk-Stück. 2019 isch si mit em Prince Whipper Whip und mit em Afrika Bambaataa z Paris ufdrätte. Si git jede Fritig im Musikpalast in Basel Gsangsstunde und isch im virtuelle Schwizer Hip-Hop-Museum verewigt. Seriosistas Freedom I Had A Dream/G.O.D. (2000) Interview mit dr Luana mx3.ch/luana reverbnation Luana Oldschool i-groove Luana Freedom soundcloud.com / luanastefystef
D Zulu Nation isch e Organisation, wu dr Afrika Bambaata grindet het, zum jungi Mensche vor Droge und Gwalt z bewahre. De New Yorker DJ Afrika Bambaataa isch schu als Kind uf d Idee kumme, e Zulu Nation z grinde. De Aalass fir en isch de Film Zulu mit em Michael Caine gsi, wu di afrikanisch Zulu Nation durich Tapferkeit un Zämmenhalt wie Helde dargstellt worre sin. Des isch in de 1960er Johr noch ugwehnli gsi, dass Schwarzi as Held zeigt werre. Bis in d 1970er Johr het sich de Afrika Bambaataa im Umfeld vun de Nation of Islam un de Street Gang Black Spades ufghalte. E Todesfall vun nem Freind bie me Polizei-Iisatz het ne dezue brocht, des z iberdenke un ebis Bessres uf d Bei z stelle. Gmeinsom mit Weggfährte us denne Gruppe het er zerscht The Organisation grindet, wu winig speter The Universal Zulu Nation drus worre isch. D Zulu Nation isch e Musik-, Sozialdienscht- un Kunscht-Organisation, wu sich in de Hauptsach im Hip-Hop widmet. D Mitglider vun de Zulu Nation glaube on Frejheit, Grächtigkeit, Wisse, Wiisheit un Verständnis. Si betätige sich zum Biispil as DJs, Graffitikinschtler, Rapper, Breakdancer, Organisatore oder im Vertriib vun ihri Platte. Derzue
Dr Afrika Bambaata (* 10. April 1957, z New York City als Lance Kahyan Aasim) isch en HipHop-Pionier und dr Gründer vo der Zulu Nation. Si Stück Planet Rock us em Joor 1982 isch der erschti Electro Funk-Track gsi und hed der HipHop in e neui Richtig brocht. In Medie wird zmeischt Kevin Donovan als sii ächte Name aagää, aber är het in verschidene Interview gsait, dass das e ander Miglid vo sire früenere Gang „Black Spades“ gsi seig. Em Afrika Bambaataa sy Name isch vo merere andere Musiker entleent worde: em Afrika Islam – Son of Bambaataa, em Afrika Baby Bam vo de Jungle Brothers und em WestBam. Dr Afrika Bambaataa hed unter anderem mit em James Brown, UB40, em Yellowman und em Johnny Rotten zämegschafft. Zäme mit em italiänische Broduzänte-Team De Point hed är au HipHouse-Stügg uffgnoo. Mitte 1990er Joor het är sich mee in Richtig HipHop entwiggled; ändi 1990er Joor het är sich wider uf syni Electro-Wurzle besinnt und schliesslig mit em Westbam und em Gary Numan zämgeschafft. 1986 Planet Rock – The Album (Tommy Boy Records) 1986 Beware (The Funk Is Everywhere) (Tommy Boy Records) 1987 Death Mix Throwdown (Blatant) 1988 The Light (EMI America) 1991
S Säuliamt oder au s Chnoonauer Amt isch än Bezirk i de Schwiiz und liit im Südweschtzipfel vom Kanton Züri. De offiziell Name luuted hützdogs Bezirk Affoltern. Es umfasst s Gebiet zwüsched em Freiamt und em Chalberamt/Bezirk Horge, vom Albis-Chamm bis zur Rüüss bi Ottebach. Es git zwai Wersione, wie s Säuliamt zu däm Namä cho isch: Bi dä altä Hüüser im Amt gseht mär under de Schtäge mängisch än chliinä Ruum. Det hät früenär d Sau gschlafe. Am Tag hät si frei chöne umälaufe. Das isch tüpisch gsii fürs Säuliamt. Dänn gits no ä Legände, dass ä mal än Puur heg müesse äm Fraumünschterschtift sin Zähnte abliefere. Er heig uf äm Albis-Chamm obe ä Sau und äs Chalb Richtig Züri tribe. Do plötzlich seiged äm diä beide dävo gschprunge. S Chalb nach rächts is Sihlthal und d Sau nach links gäge s Rüüsstal. Und sid do heissts det Chalberamt und Säuliamt. 1507 hät de Stadtzürcher Rat beschlosse, sini Bsitztümer weschtlich vo de Albis-Chetti als Landvogtei vom Schlössli in Chnoonau us z verwalte. Vo do ä wäg hät s Säuliamt au Chnoonauer Amt gheisse. I de Helvetik vo 1798 isch s Chnoonauer Amt für churzi Zyt zum helvetische Bezirk Mäpmischtette
Under Keltische Religioo werdet di religiööse Aasichte, de Kult und d Göttervereerig vo de antike Kelte oder Gallier und de früemittelalterliche Ire und Waliser (au Kymrer) bischribe. Au wenn Tail vo de keltische Religioo i noizittliche Brüüch fortlebe möged, ghöret die nöd zu dem Thema. S Gliiche gelt au för noikeltischi Glaubesusrichtige, wo sitem 19. Joorhundert ufchoo sind. D Kelte sind noch Uuswiis vo de antike Zügnis e zimli religiöses Volch gsii. Si hend i de Römerzitt wie fast kai anders Volch i de Antiki massewiis Statue, Altöör und Stai för eri Gotthaite gspendet. Bim Opfere vo Sache, Tier und Mensche sind si zimli grosszügig gsii und d Druide, d Priester vo de Kelte, hend en groosse Iifluss uf s Lebe ghaa. Zu de Kelte ghöret d Biwoner vo de Insle Irland und Britannie. Ufem Festland hend Kelte in Gallie, i de Poebini, i de Alpe, und entlang a de Donau bis abe zu de Karpate gsidlet. D Nordgrenze het s tütschi Mittelgebirge bildet, spöter sind si vo de Germane südwärts drängt wore. I de hütige Türkai hend no d Galater glebt. D Kelte sind bis zu de Zittwendi d Träger vo de Latène-Kultur gsii. D Kelte hend en aigni
De Mercurius Hranno isch e germanische Gott gsii, wo ide Römerzitt i de Provinz Germania inferior vereert woren isch. Bi Bornheim-Sechtem, emene Ort zwüschet Bonn und Köln im Piet vo de germanische Ubier isch e römerzittlichs Hailigtum gstande, wo de Merkur vereert woren isch, wie meriri Inschrifte zaiget. Aini devo isch em MERCVRIO HRANNON gwidmet. De Nominativ vom germanische Name mue Hranno gluutet ha und bidüütet »Polterer, Grobian«. Noch de Interpretatio Romana steckt hinderem römische Mercurius de germanisch Gott Wuotan/Odin. En Uufäligkait vo dem römerzittliche Hailigtum isch, as föf vo sechs Inschrifte vo Fraue gstiftet wore sind. De westgermanisch Name Hranno entsprecht im Altnordische em Odinsname Hrani. I de Saag vom dänische König Hrólfr Kraki, trefft de en Buur mitem Name Hrani aa. De testet sini Gest mit Chelti, Durst und Füür. Aber nume de Hrólfr und zwölf vo sinene Biglaiter widerstönd dem und de Hrani empfellt em Hrólfr, as er nume mit dene zwölf wiiterraise söll, wa au biherzigt werd. Spööter begegnet de Hrólfr em Hrani nomole und de büütet em Waffe aa, doch de Hrólfr will die nöd und de Hrani goot verergeret ewegg. Jetz erchennt de Bödvar Bjarki, as de Hrani niemert anders as de Gott Odin
Manga (jap. 漫画, èbbe: zwengloses, unbandigs Bìld) ìsch dr japanisch Begreff fer Comics. Ahnlig wie dr wèstlich Begreff Comic ìsch au Manga in sinr Beditung endr unschàrf un schlîesst no glichkràfte Bìldergschichte, kurtze Comic-Strips un Karikatüre zum Bispel au Zeichetrickfilme mìt een. Um si bessr vu Comics in Büechform untrschide zue kànn, sètzt sìch fer japanisch Zeichetrickfilme mettlerwil wèltwitt d’Verwandung vu‘m Fàchwort Anime dure. Àls Mèhrheet vu Manga sìnn‘m Ditsche sowohl « d’ Manga » àls au « d’ Mangas » gwenlig. In Japan wârt dr Begreff « Manga » glichberachtigt mìt “Comic” (コミック komikku) fer àlle Tüpe vu Comics verwandt, unàbhangig vu ìhrer Harkunft. In Àbgrantzung zue de japanische Manga wâre Comics üss Südkorea àls Manhwa un Comics üss‘m chìnesische Raum àls Manhua gnannt. ‘M Wèste bestemme mr mìt Manga zenèxt fascht nume Comics üss Japan, mettlerwil wârt dr Begreff àwer vor‘m àlle vu Comicüssgab au vermèhrend fer Comics üss àndre Làndr verwandt, wo sìch am Stil vun japanische Prodüktione orientiere. International wârt mettlerwil vor‘m àlle in Fanmettl reddt, ob au s Schaffe vu nìtt-japanischr Zeichnr àls «Manga» bestemmt kànn. Wahrend sìch im englische Sprochrüüm fer Comics ‘m Manga-Stil, wu vu englischsprochige Kentschler gezeichnet wore sin, mettlerwil dr Begreff
D Intamin AG isch e schwyzer Härsteller vo Achtibahne und Freifalltürm. D'Firma baut Achtibahne uf dr ganze Wält und het ihre Hauptsitz z Wollerau im Kanton Schwyz. Über 90 Fahrgschäfter sind scho durch d Intamin AG entstande. Ihre Gschäftsfüherer isch dr Patrick Spieldiener. Achtibahne: Top Thrill Dragster im Cedar Point (USA) Desert Race im Heide-Park Soltau (Dütschland) Kingda Ka im Six Flags Great Adventure (USA) Fuga da Atlantide im Gardaland (Italie) Millennium Force im Cedar Point (USA) Colossus im Thorpe Park (Ängland) Expedition GeForce im Holiday Park (Dütschland) Thunder Dolphin im LaQua (Japan) Goliath im Walibi World (Six Flags Holland) (Niiderlande) Superman The Escape im Six Flags Magic Mountain (USA) Shockwave im Draython Manor Park Volcano, The Blast Coaster im Kings Dominion (USA) Tornado im Parque de Atracciones de Madrid (Spanie) Bobbaan im Efteling (Niederlande) Wicked Twister im Cedar Point (USA) Pegasus im Efteling (Niiderlande) Colossos im Heide-Park Soltau (Dütschland) Kirnu im Linnanmäki (Finnland) Dr Kingda Ka: Mit 136 Meter Höchi, die höchschti Achtibahn vo dr Wält D'Achtibahn mit de meische Überschläg vo dr Wält: Colossus Die gröschti und schnällschti Holzachtibahn vo Europa: Colossos Dr Ussichtsturm Euro-Tower im Europa-Park
D Arverner (latiin. Arvernī) sind en keltische Stamm gsii, wo in Gallie glebt het, i de hütige Auvergne. Ere Vorort isch Gergovia (hüt: Gergovie, uff arvernisch Girgòio), gsii und sit em 1.Jh.n. Chr. Augustonemetum (hüt: Autun). D Arverner sind im 6. vorchristliche Joorhundert mit anderne keltische Stämm z Italie igfale. Wo d Römer Südgallie underworfe hend, het de Arvernerkönig Bituitus a de Allobroger gholfe, isch aber ane 121 v. Chr. vo de Römer bisigt und gfangegnoo wore. Druf abe hend si si Soo, de Congonnetiacus as Klientelkönig igsetzt. 52 v. Chr. het de Vercingetorix us Gergovia, de Soo vom Arvernerkönig Celtillus, de grossi Gallieruufstand aagfüert, wo bi de mandubische Stadt Alesia vom Julius Cäsar nidergschlage woren isch. D Arverner hend zwai wichtigi Hailigtümer ghaa. Grad bim Vorort Augustonemetum isch s Quellhailigtum vo Clermont-Ferrand gsii, wo hölzigi Götterstatue gfunde wore sind. S Stammhailigtum aber isch ufem Gipfel vom 1465 Meter höche Puy-de-Dôme gsi, wo ann vo de grösste gallische Tempel usgrabe woren isch. De Hoptgott isch noch de Interpretatio Romana de Mercurius gsii, wo bi de Arverner under em Name Dumias vereert woren isch, aber usserhalb vo erem Piet i de Provinz Germania inferior as Mercurius Arvernus/Arvernorix. De fränkisch Historiker Gregor
Hììninga oder Hinige ìsch e franzeesche Gmeind ìm Arrondissement Mulhouse (Kanton Saint-Louis) ìm Owerelsàss (Haut-Rhin). Es lìg diräkt am Rhii un an der Schwizer Gränze vis-à-vis vu Basel. Es ìsch uf der lìnke Flusssite, hat awer e "kleinere Vèrsion" am andere Ufer, nämlig Kleihììninge, s Basler Industri- un Hafeviertel. Dèrte zwiigt der Canal de Hunigue ab. D Gmeind hat ìwer 6000 Iiwohner un ìsch Mìtglììd vum Kommünàlverbànd Saint-Louis Agglomération. Uf Franzeesch sait mer de Iiwohner Huninguois. Dr Ort heisst im oberrhinalemannische Elsásserditsch Hìninga, im örtliche, hochalemannische Elsásserditsch Hinige. Hììninge gheert zum franzeesche Deil vum Trinationale Eurodistrìkt Basel. Es lìgt ìm gliichnamige Kanton un ìsch der Häuptort vu sällem, ìsch am Drèiländerèck Ditschland-Schwiz-Frankriich un am Rhii. D Nochbergmeinde sìn: Der Name vu Hììninge kummt zum èrschte Mool ìn ere Urkunde üs em Johr 826 voor. Ìm Mìttelalter hat s Dorf de Habsburger gheert, wubii nìt genäu bekannt ìsch, wänn's sälle ìn Bsìtz gnumme hän. Ìm Johr 1648 ìsch s zämme mìt de andere Bsìtzunge vu de Habsburger nooch em Westfälische Frììde an Frankriich kumme. 1679 hat der Louis XIV. der Bäu vu-n-ere Fèstung aagordnet, wììl Hììninge nooch an der Gränze gläge ìsch. Under der Leitung vum Vauban hän ei Johr speeter
Blaxploitation isch e US-amerikanischs Film-Genre. Dr Name verwyst uf di änglische Wörter BLACK ('schwarz') und EXPLOITATION ('Usbeutig'). Dr worschinlig bekanntischti Blaxploitation-Film isch "Shaft" (1971) vom Gordon Parks (nid z verwäxle mit em Remake (2000) vom John Singleton). Als erschte (oder Pre-)Blaxploitation-Film gilt "Sweet Sweetback's Baad Asssss Song" (1971) vom Melvin Van Peebles. Nid vergässe wärde darf i däm zämehang natürlech "the queen of blaxploitation", Pam Grier. Ire het dr Quentin Tarantino es späts dänkmau gsetzt mit dem fantastische fium "Jackie Brown".
D Vindeliker (latiin. Vindelicī; altgriech. Οὐινδολικοί, Ouindolikoí) sind e keltische Stamm gsii, wo im Vorarlberg, im Allgai und in Bayern gwont hend. I de antike Literatur werdet si maist zäme mit de nödkeltische Räter gnennt. D Vindeliker sind zäme mit de Räter im Alpefeldzug vom Joor 15 v. Chr. vom Tiberius underworfe wore, wo vonere Insle im Bodesee uus agiert het. Debi sölet d Vindeliker mit Amazonebieli gchämpft haa. Si sind den zu de römische Provinz Raetia et Vindelicia organisiert wore. D Vorort sind s rätische Curia (hüt: Chur) und s vindelikische Augusta Vindelicorum (hüt: Augschburg) gsii. Im Chrieg gege d Cherusker underem Arminius hend rätischi und vindelikischi Truppe im Römerheer gchämpft. Um 400 sind Vandale und Alane zäme mit andere germanische Gruppe vo Pannonie her is Piet vo de Vindeliker iidrunge. De römisch Heermaister Stilicho het die denn chöne gwüne und as Hilfstruppe gege de Gotekönig Alarich iigsetzt, wo z Italie iigfalen isch. Die germanische Stemm sind aber nöd lang blibe und ane 407 i Gallie iigfalle. Ane 430 hend sich d Vindeliker am Ufstand vo de Noriker bitailigt. Nochem Undergang vom Weströmische Riich ane 552 hend Alemane afange s Land vo de Vindeliker bisidle, spöter sind vom Oste
D Bundesstàdt Bonn ésch e kräisfreiji Stàdt im Regierigsbezirk Köln im Séde vu Nordrhin-Weschtfale én Ditschlànd. Sie liegt àm Rhin, nit wit vun Köln. S ésch de südlichscht Großstadt vum Lànd Nordrhin-Weschtfale un geht – sunscht gànz vum Rhin-Siig-Kreis umgan – gànz ém Séde, numme àm Rhin, bis àn de Grenz vun Rhinlànd-Pfalz. Bonn leijt ém Séde vun dr Kölner Bucht, do wu sich dr nerdlich Àbschnitt vum „romantisch Rhintàl“ däm enge Dàl, wu dr Rhin durich s rhinisch Schiifergebiri fliesst, én de Ebeni vun dr Bucht ufgeht. Bonn ésch vun 1949 bis 1990 Hauptstadt un bis 1999 noch erschter Regierungssétz vun de Bundesrepublik gsin. Sechs Ministerie hän z Bonn ihr erschte, àlle àndere éhr zweite Dienschtsétz. Én Bonn git s äu dé zweite Àmssétz vum Bundeskànzler un vum Bundespräsident. So isch z. B. dr Pàpscht Benedikt XVI. 2006 én Bonn vum Bundespräsident én dr Villa Hammerschmidt empfànge worre. Én Bonn sén e Hüffe Bundesbehörde wie s Bundeskartellàmt àngsédlet un Inrichtunge vun dr Vereinte Natione. Deutsche Post un Deutsche Telekom hän z Bonn éhr Sétz. Flagge der Stadt Bonn Offizielles Logo der Stadt Bonn Stadtbezirk un -deil Alts Rothus Manfred van Rey: Bonner Stadtgeschichte – kurz gefasst. Von der Vorgeschichte
(37) Fides isch e Asteroid vum Asteroiden-Hauptgürtel. Si isch uf die römisch Götti vu dr Treui daift. Ufgrund vu Spektralanalyse weiss mer, dass si e relativ helli silikathaltigi Oberfläche besitzt. Bis uf d'Bahnelemente un d'Eigerotation isch suscht nit meh iber dr Himmelskörper bekannt. E Vorbiflueg vu Ruumsonde, wo säll ändere dät, isch derzitt nit plant. Hauptgürtelasteroiden 1-100
Dr Asteroid (38) Leda isch uf d'Leda, e Gliebti vum des Zeus us dr grichische Mythologi, daift, wo d'Mueder vum Kastor un em Pollux, isch. Dr französisch Astronom Jean Chacornac het dr Himmelskörper am 12. Jänner 1856 entdeckt. Ufgrund vu Spektralanalyse weiss mer, dass si e dunkli, chohlestoffhaltigi Oberflächi besitzt. Bis uf d'Bahnelemente un d'Eigerotation isch suscht nit meh iber dr Himmelskörper bekannt. E Vorbiflueg vu Ruumsonde, wo säll ändere dät, isch derzitt nit plant. Leda heisst au e Jupitermond Hauptgürtelasteroiden 1-100